Em dic Diego Chica Jurado, tinc 69 anys, estic casat des de fa 35
anys i tinc dos fills de la generació Millennials. Sóc Economista
i estic jubilat.

Des de l'any 2019 sóc membre de la Junta de l'Associació de Veïns
de Sant Gervasi de Cassoles. L'objectiu de la nostra AV i el meu
propi, és cerca i aconseguir millores, que facilitin el benestar
veïnal al nostre Barri.

La meva experiència com a director/gestor d’Empresa (més de 25
anys), en l'àmbit escolar (pertànyer a l'AMPA durant diversos
anys) o els darrers anys en l'àmbit de l'atenció a les Persones
Grans (com a director de Residències) i sobretot el meu interès a
ajudar a les persones i el seu entorn, és el motiu de
presentar-me a la candidatura a la Vicepresidència del Consell de
Barri de Sant Gervasi-la Bonanova.

Actualment, sóc Vice-President en funcions del nostre Consell de
Barri desde el 22 de Març del 2023 i també participo activament
a:

- Projectes de l'AV de Sant Gervasi de Cassoles. L’AV recolza la
meva candidatura.

- Comissió de Seguiment del Barri (equip que juntament amb el
Vice-President, elabora les millores que es presenten al Consell
de Barri).

- Comissió de la Festa Major.

- Taula de Salut Comunitària (Escola de Salut Persones Grans:
especialment destinada a evitar la solitud no volguda)/ Projecte
Radars.

- Col·laboració a la Cavalcada de Reis.

La meva experiència en aquestes activitats Comunitàries i el meu
ampli i positiu contacte amb els responsables polítics del nostre
Districte, m'han enriquit en l’ambit personal i
m’ajudaran a aconseguir noves millores per al nostre Barri.

Algunes de les millores aconseguides, des del passat 22 de març i
fins ara, amb la col·laboració de les persones integrades , també
de forma altruista, a l'AV i/o a la Comissió de Seguiment, han
estat:

1) Semàfor carrers Balmes /Bertran. 2) Revertir el canvi de
sentit del carrer Sant Gervasi de Cassoles. 3) Acceptació
proposada de posar una Guingueta a l'espai exterior del Centre
Cívic de Vil·la Florida. 4) Millora a la Neteja dels carrers
(especialment en l'època de caiguda de fulles). 5) Recuperació de
la Cavalcada.

I els objectius que tenim ja previstos en l’ambit de l'AV i de la
Comissió de Seguiment, per presentar/demanar, com a millores als
pròxims Consells de Barri, són:

. Concretar data d'inici de la prevista pacificació del carrer
Sant Gervasi de Cassoles i Remodelació/Millora de la Plaça
Frederic Soler.

. Mantenir el projecte de creació d’un equipament de Salut
(CAP/Unitat Bàsica de Salut), al Barri.

. Destinació final de l’espai dels edificis Kubo i la Ruïna.
Deplorable imatge per al Barri i forçar que sigui un equipament
d'ús veïnal.

. Treballar el sentiment de pertinença al Barri: Cal demanar el
suport màxim del Districte tant a nivell comunicació com econòmic
en activitats culturals o lúdiques actuals (mantenir la
Cavalcada, posar llums de Nadal, Festa Major, etc.) o noves que
es puguin proposar: Rua per a l'època de la Castanyada-Halloween
o Carnestoltes.

. Tramvia Blau.

. Remodelació del carrer Mandri, després de final d'obres, amb el
consens d'AAVV i Comerciants.

. Vigilancia policial al Barri.

. Millorar la freqüència dels autobusos al Barri i sobretot en
els dies i èpoques que no hi ha activitat escolar.

El teu vot serà finalment el que decideixi si la meva candidatura
és la més adequada.

La votació es realitzarà de forma presencial al pròxim Consell de
Barri de Sant Gervasi-la Bonanova, que es farà el 18 de juny a
les 18:30 hores al Centre Cívic de Vil.la Florida.